धनंजय मुंडे यांच्यासारख्या वरिष्ठ नेत्यावर बलात्काराचे आरोप झाल्यानं विरोधी पक्षात असलेल्या भारतीय जनता पक्षाकडूनही टीकेची झोड उठण्यास सुरुवात झाली. 

लैंगिक शोषणाचे आरोप असलेल्या धनंजय मुंडे यांना मंत्रिमंडळात राहण्याचा अधिकार नाही, त्यांनी राजीनामा द्यावा, अशी मागणी भाजपचे प्रदेशाध्यक्ष चंद्रकांत पाटील यांनी केली आहे.

भाजपच्या महिला मोर्चानंही मुख्यमंत्री उद्धव ठाकरेंना पत्र लिहून धनंजय मुंडेंच्या राजीनाम्याची मागणी केली आहे.  

भाजपचे माजी खासदार किरीट सोमय्या यांनी धनंजय मुंडे यांना मंत्रिमंडळातून काढून टाकण्याची मागणी केली आहे.

"या सर्व प्रकरणात धनंजय मुंडे जोपर्यंत मुक्त होत नाहीत, तोपर्यंत त्यांना मंत्रिमंडळात राहण्याचा कुठलाही अधिकार नाही," असं किरीट सोमय्या म्हणालेत.

या प्रकरणी विधानसभेचे विरोधी पक्षनेते देवेंद्र फडणवीस यांनीही प्रतिक्रिया दिली आहे. पण भाजपच्या इतर नेत्यांप्रमाणे देवेंद्र फडणवीस यांनी धनंजय मुंडेंच्या राजीनाम्याची मागणी केली नाहीये. किंबहुना त्यांनी याप्रकरणी जी भूमिका घेतली त्यामुळे अनेकांच्या भुवयाही उंचावल्या आहेत. 

धनंजय मुंडेबद्दल देवेंद्र फडणवीस हे न... आणखी 4000 वर्णांसाठी लेख सुरू ठेवा:
रमाईची भूमिका घेत आहेत का? आणि जर तसं असेल तर फडणवीसांच्या या मवाळ भूमिकेमागचं कारण काय आहे? हे प्रश्न त्यामुळे उपस्थित होत आहेत. 

काय म्हणाले देवेंद्र फडणवीस? 

नाशिक इथे एका पुस्तक प्रकाशनासाठी आलेल्या देवेंद्र फडणवीस यांनी धनंजय मुंडे प्रकरणावर प्रतिक्रिया व्यक्त केली. 

पत्रकारांशी बोलताना त्यांनी म्हटलं, "धनंजय मुंडे यांनी कबुली दिली आहे. या सर्व प्रकरणाची चौकशी व्हायला हवी. चौकशी झाल्यावरच आम्ही आमची भूमिका स्पष्ट करू."

"नैतिकतेच्या आधारावर त्यांच्या पक्षानं मुंडेंच्या कबुलीसंदर्भात विचार करायला हवा. यातली कायदेशीर बाब धनंजय मुंडे, तक्रारदार तरूणी या दोघांनीही मांडली आहे. पोलिसांनी याबद्दलचे सत्य बाहेर आणावे. सत्य बाहेर आल्यानंतर आम्ही आमची मागणी करू," असंही फडणवीस यांनी म्हटलं. 

एकूणच फडणवीस यांनी थेट धनंजय मुंडेंच्या राजीनाम्याची मागणी तर केली नाहीयेच, पण नैतिकतेचा आधार घेत मुंडेंच्याच पक्षानं म्हणजेच राष्ट्रवादी काँग्रसनंच काय तो विचार करावा, असंही सूचित केलं. 

धनंजय मुंडेंची 'त्या' शपथविधीमधली भूमिका

23 नोव्हेंबर 2019 ला पहाटे देवेंद्र फडणवीस यांनी अजित पवार यांच्या साथीनं मुख्यमंत्रिपदाची शपथ घेतली होती. 

या शपथविधीपूर्वी ज्या काही हालचाली घडल्या होत्या,  त्यात एक महत्त्वाचं केंद्र होतं ते नरिमन पॉइंटमधला B4 हा बंगला. हे धनंजय मुंडे यांचं निवासस्थान होतं. 

इथेच अजित पवार यांनी काही आमदारांना महत्त्वाची चर्चा करण्यासाठी बोलावलंआणि इथूनच ते त्यांना राजभवनावर घेऊन गेले असा त्यावेळी अजित पवारांसोबत गेलेल्या आमदारांचा दावा होता.

या घटनाक्रमात धनंजय मुंडे यांचं नाव सातत्यानं येत राहिलं. मग शोध सुरू झाला तो धनंजय मुंडे कुठे आहेत याचा. प्रसारमाध्यमांमध्ये ते नॉट रिचेबल असल्याचं वृत्त आलं. त्यांच्याबरोबर काही आमदार असल्याच्याही चर्चा मीडियात सुरू झाल्या.

या नाट्यामध्ये त्यांनी नेमकी काय भूमिका बजावली असेल याची चर्चा सुरू झाली. मात्र नंतर धनंजय मुंडेंनी आपण राष्ट्रवादीत असल्याचं सांगितलं आणि शिवाय राष्ट्रवादी काँग्रेसच्या यशवंतराव चव्हाण सेंटर इथल्या बैठकीलाही हजेरी लावली. 

पण तरीही या प्रकरणातल्या धनंजय मुंडेच्या भूमिकेबद्दलचं कोडं उलगडलं नाही. त्यावेळी (देवेंद्र फडणवीस-अजित पवार शपथविधीनंतर) बीबीसी मराठीनं फ्री प्रेस वृत्तपत्राचे राजकीय संपादक प्रमोद चुंचुवार यांना याबद्दल विचारलं असता त्यांनी...